text: Reddede badedyr og to badebolde
  09 juli 2012 kl. 06.36
  Tønder Brandvæsen fik trænet redningsberedskabet, da der søndag eftermiddag indløb melding om en svømmer i havsnød på Rømø. Efter en times søgning kunne aktionen afblæses, fordi det kun var et badedyr.
  - Det har vi jo oplevet før, siger vagtchefen hos Syd- og Sønderjyllands Politi, når vindretningen går fra land. Og det hænder, at nogen svømmer ud for at redde badedyr. 
  Tønder Brandvæsen blev tilkaldt kl. 15.54. En turist på stranden mente at have set en svømmer meget langt ude. 
  Brandvæsenet søgte i et times tid, og fandt ingen personer i nød. Til gengæld fik man reddet et badedyr, to badebolde, en flamingokasse og en fakta-pose...
  